Babîyê hîrê şehîdan Bahrî Menteşî (Xalê Bahrî) netîceya krîzê qelbî de dinyaya xo bedilnaye. Cenazaya ey dewa Rîzî ya Dara Hêniyî ya Çewlîgî de ameye definkerdene.
Lajê Bahrî Menteşî  Faîk Heval (Emrullah Menteş) û Mamoste Xeyrî (Muhîttîn Menteş Eyaletanê Dêrsim û Amedî de fermandarîye kerdbî û şehîd binnî. Bahrî Menteş zaf reyî amebî destbendkerdene û îşkence dîbî. O wextêk zîndan de zî mend. Dima ke dewa ey Rîz hetê dewlete ra ameye vêşnayene Bahrî Menteş surgunê Îstanbulî bi. Lajê ey o bîn 1990an de raştê suîkastêkê JÎTEMî bibi û birîndar bibi.
Kênaya Bahrî Menteşî Kurdîstane (Selamete Menteş) 1998 de vera Komployê Mîyanneteweyî Zîndanê Mîdyadî de bedenê xo dabi adirî ver û şehîd bibi. Zamayê Bahrî Menteşî gerîla Kamîl Gundogan zî 1990an de şehîd bi.
Bahrî Menteş dima ke HADEP weçînayîşanê 2000î de Amed de ser kewt agêra Amedî.
Bahrî Menteş (75) vizêr netîceya qelbî de şi rehme. Cenazaya ey hetê girseyêkê pîlî ra dewa ci Rîzî de ameye definkerdene.
